paragraph_text: Zbog ratnih prilika i zakašnjelog školovanja dosta je kasno počeo djelovati kao kipar, u tridesetim godinama života. Od 1952. redovito je izlagao na godišnjim i ostalim izložbama splitskih umjetnika, ne samo u Splitu nego i u Zadru, Šibeniku, Sarajevu, Rijeci, Dubrovniku, Skoplju, Mostaru, Drnišu, Korčuli, Subotici, sve do 1979. godine. Međutim, začuđuje da je samo jednom samostalno izlagao, i to ne u Splitu, nego u Zagrebu 1958. u ULUHovom salonu u Praškoj ulici. Njegova su djela 1979. bila izložena na X. splitskom salonu, a 1985. s radovima tadašnjih i bivših nastavnika Filozofskog fakulteta, kao i a na retrospektivnoj izložbi članova HDLa u Splitu.